# Sikkerhedsinstrukser

Læs og følg samtlige anvisninger. Hvis drejeplatformen ikke anvendes i overensstemmelse med de foreliggende anvisninger, kan funktionen af de integrerede beskyttelsesforanstaltninger blive forringet. OPBEVAR ANVISNINGERNE ET SIKKERT STED.

- Sørg for, at drejeplatformen kun repareres af kvalificerede fagfolk, og at der kun benyttes originale reservedele. Dermed sikres det, at drejeplatform og fjernbetjening forbliver sikre.

- Brug ikke drejeplatformen og fjernbetjeningen i eksplosionsfarlig atmosfære, hvor der er brændbare væsker, gasser eller støv. I drejeplatformen og fjernbetjeningen kan der opstå gnister, der antænder støv eller dampe.

| Det magnetiske tilbehør må ikke komme i nærheden af implantater og andet medicinsk udstyr som f.eks. pacemakere eller insulinpumper. Magneterne i tilbehøret danner et magnetfelt, som kan påvirke implantaternes eller det medicinske udstyrs funktion negativt.

- Anbring ikke det magnetiske tilbehør i nærheden af magnetiske datamedier og magnetisk følsomt udstyr. Magneterne i tilbehøret kan forårsage uopretteligt datatab.