# Bezpečnostné upozornenia

Prečítajte si a dodržiavajte všetky pokyny. Ak otočnú platformu a diaľkové ovládanie nebudete používať v súlade s týmito pokynmi, môžete nepriaznivo ovplyvniť zabudované ochranné opatrenia. TIETO POKYNY DOBRE USCHOVAJTE.

- Opravy otočnej platformy a diaľkového ovládania zverte len kvalifikovanému odbornému personálu, ktorý používa iba originálne náhradné diely. Tým sa zabezpečí, že bezpečnosť otočnej platformy a diaľkového ovládania zostane zachovaná.

- S otočnou platformou a diaľkovým ovládaním nepracujte v prostredí s nebezpečenstvom výbuchu, v ktorom sa nachádzajú horľavé kvapaliny, plyny alebo prach. V otočnej platforme a diaľkovom ovládaní sa môžu vytvárať iskry, ktoré by mohli uvedený prach alebo výpary zapáliť.

| Magnetické príslušenstvo nedávajte do blízkosti implantátov a iných medicínskych zariadení, ako sú napr. kardiostimulátory alebo inzulínové pumpy. Magnety príslušenstva vytvárajú magnetické pole, ktoré môže nepriaznivo ovplyvniť funkciu implantátov alebo medicínskych zariadení.

- Magnetické príslušenstvo nedávajte do blízkosti magnetických dátových nosičov a magneticky citlivých zariadení. Následkom účinku magnetov príslušenstva by mohlo dôjsť k nenávratnej strate uložených údajov.